Răzvan Theodorescu: "Pe Ceaușescu nu l-am dărâmat noi, intelectualii, ci clasa muncitoare".
Pe 21 decembrie 1989, Revoluția de la Timișoara se extinde și în alte localități. La București se aud primele împușcături în noaptea dintre 21 spre 22 decembrie. Răzvan Theodorescu: "L-au dărâmat muncitorii, clasa muncitoare".
Pe 21 decembrie 1989, protestele anticomuniste au început și la București.Răzvan Theodorescu: "Am auzit împușcăturile, am auzit împușcăturile. Pot să spun, ca istoric, sigur că mi-am dat seama că epoca lui Ceaușescu s-a încheiat. În noaptea de 21 spre 22 decembrie, fiind la un moment dat spre 1 – 2 dimineața, în zona pieții dinspre Colțea, dinspre strada Colței, când, mă rog, s-au pus și jeturi de apă pe noi, m-am întâlnit cu (rupându-se rândurile noastre, plecând spre strada Rosetti) m-am întâlnit cu un coleg, istoric, cu Florin Constantiniu, regretatul meu coleg și mare istoric. Și ne-am spus unul altuia: s-a terminat. Era noaptea de 21. În momentul ăla știam că s-a terminat".Cum vede un istoric momentul în care se schimbă istoriaFoto: Aleph NewsRăzvan Theodorescu: "Se auzea baricada, dar eram pe partea cealaltă mulți dintre noi. Pe partea Colțea – Teatrul Național. Acolo. Acolo. Țin minte precis. Colțul dintre Bulevard și Strada Colțea. Am aflat de la niște colegi, să spun, de protest, era spre 2 dimineață, că vor veni platformele muncitorești. Se știa deja acest lucru, nu știu cum. Și tocmai că, spuneam în conversația mea cu regretatul Florin Constantinescu, spuneam: vin muncitorii, ăștia îl dărâmă".Istoricul Răzvan Theodorescu a încercat să înțeleagă ce se întâmplă după o revoluțieRăzvan Theodorescu: "Să ne înțelegem foarte bine. Poate ce spun acum este o erezie, o să îi șocheze pe unii. Pe Ceaușescu nu l-am dărâmat noi, intelectualii. Nu l-au dărâmat tinerii, studenții cum umblă vorba. Nici vorba de așa ceva. L-au dărâmat muncitorii, clasa muncitoare. Ei au fost cei care au făcut ca la București să triumfe, pentru că după aceea, după 3 dimineață am plecat spre casa mea, prin Grădina Icoanei, pe Polonă, țin minte".